Cesarhanmun/geonobi-data huggingface dataset:
地名: 歙谷 (江原道, 縣（令）)
年: 1798.0

○備邊司啓言: "安聖鐸農書, 其一, 侈靡成習, 農業懈惰, 自今以後, 市井無賴, 無敢着貂羊之皮, 閭巷細民, 無敢被紬錦之衣, 而良人之道袍, 中(路)
                〔人〕
              之唐鞋, 家奴之笠子, 店漢之蕩巾, 一竝洞禁事也。 凡此諸條, 多載法禁, 惟在有司之臣, 隨時而禁其太甚。 其一, 種桑千株, 是亦富人之産, 貧民無可種之廣地, 富人恥種樹而得爵, 無論貧富, 隨力栽植, 多種者賞以衣帛之典, 闕種者罰以不毛之布事也。 民生之源, 係於農桑, 種桑多者, 何賞可吝? 而第念衣帛之典, 老少服着, 截然定制之前, 便屬虛文。 眞有準數栽種之人, 則無論免賤、免役與加資, 從所願施行。 而楊州之土, 最宜種樹, 爲先自本邑另試, 而不毛之罰, 姑且置之。 其一, 飭鄕約, 此是規風俗勸農民之大本, 遠採周人同井之義, 近取藍田
              呂氏之約, 歷陳於下事也。 鄕約之爲勸農之本, 誠是不易之論。 而多少難便之端, 已陳於前。 此覆啓善爲講行處, 則嘉奬之, 未及講行處, 則恐不必强令行之。 其一, 借器借械資牛資糧之規, 別飭洞里執綱, 勿論耕播移秧鋤耘收穫之節, 元主先作三日後, 泒及於貧殘之類, 穀有餘饒者, 買賣稱貸, 勿出他面他境, 只令推移買販於一洞之內, 則不憂貿販, 大益推移, 而令甲如是, 有所不遵者, 各別治罪, 蕫飭之術, 都在守令, 奉行朝令, 只爲塞責之計, 此則自道伯, 考其農政治忽, 水功興廢, 以爲殿最事也。 牛器借助, 每年勸農之綸, 未嘗不諄諄於此。 而曉飭戒告, 實心勸課, 亶係守令, 以此考績, 前已行會。 至若元主之先作幾日, 不可自朝家作爲界限。 又若饒穀者之勿出他面, 只令推移於一洞之內云云, 此或守令一時權宜之策, 有非朝家無外之意, 著之令甲, 非所可論。 臣以此諸條, 逐一問難, 且以言則儘美, 而間多難於遍頒之意, 曉譬其所以然。 則以爲: ‘如難遍施, 先自所居楊州之地, 斷以試之, 以驗其效, 仍以遍行, 亦是由近及遠之道云。’ 此不害爲務實之政, 請令道臣, 分付該牧使, 使之逐條看詳, 採其可行者, 隨卽採用。" 從之。 敎曰: "安聖鐸之言, 決非臨時應旨咄嗟辦得者, 深庸嘉乃。 侈靡之弊, 奚特妨農而已? 爲國爲家, 百害竝至。 法禁之於化民, 末也。 苟使朝家有卑宮菲衣之德, 卿等有省騶減樂之風, 則都民傚之, 四方則之。 此豈非上下交勉處乎? 諸條之付之該牧使, 採其可行者, 先試楊州一邑, 卿言是矣。 而聖鐸言中逐細利云云, 尤可謂切中時弊。 貌閱關市, 縱曰行不得, 若使朝廷只務勸農, 民間徒知力農, 一切反於是者必禁抑之, 則其爲效將見上而紀綱立, 下而分業定, 駔儈之弊俗, 不期祛而自祛。 大抵我國之爲國, 多賴士大夫之力者, 以其多讀聖賢之書, 恥言市井之利。 眞知如彼爲卑賤, 灼見如此爲高爽, 京外之民, 畏其廉威, 服其公明, 相信而從官長之令, 不敢爲捨本逐末之計。 今之士大夫, 卽古之士大夫。 此一款, 豈待更勸而益勉, 爲聖鐸等漆室過計之憂乎? 適當呼寫批旨, 不得不略及之。 其中種柳一事, 水生木, 雖是五行次第, 爲山者衣被草木, 鬱然成林, 然後土脈滋潤, 泉源湧發。 而近來邱麓, 在處童濯, 一旬之暵, 川則立涸, 數日之雨, 岸則善頹, 旱田水田, 俱受其損, 豈但柳木一種爲哉? 松、檟、枌、楡、椅、桐、梓、漆, 無所不可。 年前故相之撰出《松政節目》也, 有萬株以上, 別般論賞之議。 而未見一道一邑之奉行朝令者。 如是而何望民人之聞風趨事乎? 今不必別立料條, 惟在乎修明舊典, 使之信如四時。 至於種桑, 民生日用, 莫切於衣食, 而穀爲食源, 蠶爲衣源, 固不可闕一。 魯桑荊桑, 雖有樹植之各異, 元不須膏沃肥饒, 山野原隰, 着地則生。 有桑自有蠶, 有蠶自有繭, 粲粲衣服, 豈獨西人之子也? 今之道伯守令, 亦猶古之道伯守令。 何必使七寶桑田, 專美於完平
              李相乎? 凡係栽種固待乎冬春, 而地桑一法, 取椹爲當節。 冊子中勤之一字, 正合此等處收功。 竝以此意, 遍飭於當飭當道, 俾有實效。 而每一令甲之下, 不求烹鮮之宜, 惟行敺爵之政, 其可乎? 至於蠶室種桑, 法意如何? 年來有所嚴飭, 而近聞一味有名無實, 何論我疆爾界? 勿嫌內府外朝, 自今年, 卿與道臣守臣, 往復論難, 別立科條後, 草記以聞。 火粟一事, 山腰以上, 本有禁令, 特以生穀裕食之義, 姑不行畫一之法, 而痛禁之前, 在所當恤。 原田膴膴, 僅茶如飴者, 若思沾體塗足, 終歲艱苦之勞, 則寧忍加一把增一束? 況彼确确山田, 燔木而鋤石, 人繭兩趾, 牛跪一脚, 出入虎豹之窟, 希望秉穗之收, 而不待黃熟, 先稅靑苗, 是豈仁人君子之政乎? 如知其爲切骨民隱, 莫如斯速提警, 拖到秋成。 冊子中豫之一字, 正合此等處施令。 無論公私屯田, 凡例火粟所在邑, 必趁登場後, 從實執卜, 而一遵《通編》二十五日耕作一結之例, 無或違越。 情債謬規, 嚴加禁斷。 繡衣齎去事目, 此條添書。" 李光漢進農書, 凡二十二條。 上, 嘉之, 敎曰: "關東地方褊小, 而進言之多, 甲於諸道, 民俗之淳厚, 可嘉可喜。 見洪川幼學李光漢農書, 近來以農政應旨者, 頗多可觀, 而其悉心對揚, 極意考據, 未有如此之勤者。 明農之方, 其條二十有二, 作農之法, 其目二十有八。 起之以駢儷, 中之以記載, 系之以比興, 其言則經綸, 其文則菽粟。 於此可以知故家遺範之猶有存者, 予甚多之。 朱夫子每言: ‘擧天下知生薑之辣, 待我喫得, 方信眞箇辣。’ 若非身親經歷於田疇之間, 何以道得此也? 況其蒙養, 以至治平之說, 卽諸人所未說者。 而 ‘《小學》之道, 便是農書, 導率之化, 便是農政, 人主之心, 便是元氣’ 云云, 雖置之古名臣奏狀, 亦可謂無愧。 惜乎! 年前關東之賓興也, 該司剡牘, 何未聞若人名字? 卽令廟堂, 逐條稟覆, 仍令掌銓者知悉, 俾此等人, 無作朱子所謂 ‘閉門粥飯僧。’ 又見高城幼學權炫農書所陳諸條, 可知其樸實無隱。 其中許多說弊中, 海弊一事, 朝家前後處分與飭禁何如? 則 ‘封進時作弊’ 云云之說, 又登於應旨冊? 所謂處分云者, 雖似指年前事, 而無論年前與今番此邑與彼邑, 凡封進時營屬犯科, 令朝堂拔例嚴飭道伯, 期於査治。 闢土地又是急先務。 地有可耕, 民無可食, 豈理也哉? 亦令道伯, 從便顧助, 俾有日墾之效。 外此諸條, 可以釐革與蘇捄者, 一體下該道, 從長決處。 又見歙谷幼學趙之榮、鄭致一、表憲正農書, 逖矣海濆, 邑亦十室, 而有此三人之進言。 言之用否, 且置之, 其誠可嘉, 有足以風三百郡縣幾萬人也。 就中大同負持之弊, 結役爲害之言, 分付道伯, 以爲方便之地。 事屬牛羊, 可以反隅, 外此他邑, 亦令照察。 又見高城幼學盧再煌農書, 六件農說, 莫曰夫夫也皆言。 言之者, 卽創自己意, 則此不可以歇看處。 年前三日浦起耕, 有所謂金洛者嚴處之擧矣。 今此陳廢不墾之說, 出於該地方, 無或因三日浦爲戒, 而空棄不可棄之土而然乎? 西湖雖禁爲田, 雲夢豈靳作? 又與他條看詳, 知委於該道, 以爲興利利農之資。 廟堂招致諸生, 讀宣後, 精謄各一本, 分給狀聞事, 下諭江原監司。"
地名: 平康 (江原道, 縣（監）)
年: 1407.0

○司憲府上疏請知議政府事金承霔之罪, 原之。 初, 承霔啓曰: "臣家奴居江原道
              平康縣, 自言: ‘所耕田只五結, 敬差官改量, 增爲二十五結。’ 臣答曰: ‘汝田雖五結, 其中無乃有加耕者乎? 或原田非止五結, 汝乃謂之五結乎?’ 奴對曰: ‘安敢誣哉!’" 上目大司憲成石因曰: "誠如是則敬差官, 罪不容赦。 予雖不言, 執法之官, 豈肯釋之!" 遂遣行臺監察兪勉, 行視虛實。 勉還言: "承霔所啓非實。" 於是, 司憲府上疏累請承霔誣罔之罪, 遣吏守直, 上以功臣特宥之。
地名: 平康 (江原道, 縣（監）)
年: 1425.0

○癸酉/視事。 謂政府、六曹諸臣曰: "今年夏罹旱暵, 冬値愆陽, 十二月乃藏氷之節, 氣暖如春, 未得藏氷。 又昨日大霧, 不祥尤甚。 靜思厥愆, 實由寡人。 將恐禍災之來, 兆於此時, 願聞讜言, 以答天譴。 歷觀往昔, 雖於太平之時, 大臣尙有挽衣而切諫者, 且其所言, 有悚動乎人心者矣。 以今觀之, 雖曰平康, 而其不及古必矣, 而未見有敢言面爭者, 又其所言, 不甚切直, 何今人之不如古也? 其各勉思, 以補予治。" 左議政李原對曰: "不知而不言, 或有之矣。 如有可言之事, 何敢不言?" 上曰: "予之所謂不如古者, 非謂是也。 以下議之事觀之, 其論議之際, 一人是之則皆曰是; 一人非之則皆曰非。 頃者崔孟溫決罪時, 將一般事, 前日非之, 後日是之, 無有一人排衆論而難之者, 此予所謂今不如古也。" 原對曰: "人各有心, 不可測知, 然其言當理則皆曰可, 如或不當, 皆曰不可。 豈有心不然, 而外順之哉?" 刑曹判書鄭津啓曰: "銅錢之法, 其來尙矣。 然我國人心, 皆惡之, 革之何如?" 上曰: "予謂此法可以行之, 安可廢也?" 又曰: "漢之宣帝, 世稱聰慧, 國勢最盛。 內則吏稱其職, 民安其業; 外則凶奴款塞稱藩, 請命下吏。 然後之議者以謂, 宣帝却是基禍之主也。 宋之王安石爲用事大臣, 自以爲輔國安民, 神宗亦自以爲勵精圖治, 而不免後世之譏。 予雖以利民之事行之於國, 無乃亦有見譏於後世者乎? 當今之時, 雖曰平康, 恃太平, 乃所以衰亂之漸也。 不可恃今日之安, 而不慮後日之患也。 窮經, 所以致用也。 方其窮覽經史, 歷觀治道, 則其視爲國猶反手, 及其臨事, 不知所措者有之。 予雖涉獵經史, 猶且未能, 其與此何異?" 摠制韓尙德曰: "殿下今日之言, 實宗社生民之福也, 亦人臣可言之秋也。 若有可言之事, 安敢含默?" 上曰: "豈無可言之事? 況臺諫則以言責爲任, 事有可言, 必盡言之。" 又曰: "予旣無良, 昧於施措, 必有不合天意者矣。 勉思厥愆, 以答天譴。" 吏曹判書許稠曰: "天之譴告, 實由人爲。 近來天氣不調, 臣恐禍亂之作已兆矣。 但臣等罔知所措, 惟日戰(競)
                〔兢〕
              。" 上然之。
地名: 平康 (江原道, 縣（監）)
年: 1430.0

○刑曹啓: "平康囚私婢永珍衣, 與私婢寶德相鬪, 蹴寶德脥, 七日而落胎, 又三日而死。 凡鬪歐殺人, 律當處絞, 不因歐傷而落胎者, 或至殞命, 今永珍衣暫蹴寶德, 不至於傷, 若以鬪歐殺例論, 則於情法可疑。 曾降王旨: "罪之疑於輕重, 而其情理相等者, 則當從輕典, 其情理近於重者, 務合於法。" 今永珍衣之罪, 伏候上裁。" 命減一等。
地名: 平康 (江原道, 縣（監）)
年: 1432.0

○召三議政及許稠、安純、申商、鄭招等議曰: "崔値嘗守高城, 濫用州倉米穀, 詐云: ‘庫直偸用。’ 嚴刑取招, 報監司。 監司高若海令江陵判官崔安善、歙谷縣監延庇推劾, 安善等取招, 亦與値同。 因此獄死者二人。 若海巡至高城親劾之, 亦不辨曲直, 一如安善之劾, 移牒刑曹, 刑曹疑事迹不順, 令更劾之, 若海滿期見遞, 皇甫仁代之。 予以春等講武至平康, 仁來迎于境, 仍言曰: ‘請遣朝官劾之。’ 予曰: ‘姑卽明劾以聞。’ 反而思之, 昔平壤府庫直濫刑之事, 可以鑑矣。 遣司宰監正趙克寬、刑曹正郞金連枝往劾之, 前等所劾皆僞也。 若海、安善、庇等之罪, 何以斷之? 前日以旱, 原徒以下之罪, 若海等但罷職可乎?" 黃喜等曰: "法者, 不可輕改。 今旣赦徒罪, 若海等罪不過徒流, 何可失言而加罪乎? 且若海等初非有心而爲之, 乃不明所致, 宜只罷職。" 從之。 上曰: "値盜物入己, 行賄權門, 値之罪固不可赦, 受賂者, 予皆赦之。 値言: ‘以文魚二尾, 贈大司憲申槪。’ 槪云: ‘不受。’ 此卽疑事也。 若常員則宜勿擧論, 槪居風憲之官, 而有如此事, 於物論何? 遷官乎? 仍舊乎?" 鄭招、申商等以謂: "雖無明跡, 槪在糾察之任, 恐人以此藉口爲言, 遷官似可。" 安純、許稠、權軫、孟思誠等以爲: "權勢之人則一門僕隸, 皆稱勢家之奴, 或濫受贈物, 私自用之。 如是者滔滔, 槪非庸人也, 豈陰受其贈, 而陽言不受乎? 若無實而遷官, 則過重, 宜改下。" 從思誠等議。 上曰: "今使臣張童兒到白頭山, 欲遣權復, 齎宣醞往慰之, 昌盛曰: ‘何煩使人於境外?’ 昔金聲到阿木河, 遣人慰之, 今不如是, 則童兒聞之, 無乃生嫌乎? 且在此三使臣, 皆贈表裏, 若童兒, 何以爲之?" 喜等以爲: "判事任孝信, 將領軍糧交付, 可兼齎宣醞往慰之。 表裏則待三使臣會見童兒于阿木河之時, 遣人贈之。" 從之。 上曰: "咸吉道都節制使成達生啓: ‘有崔仲生、韓玉者, 每稱派連宗室, 謀避軍役。 仲生等親屬竭矣, 如此不禁, 則効而蜂起者, 將不勝計, 請論罪充軍。’ 何以處之?" 喜等曰: "袒免以上親及特命復戶外, 餘皆充軍爲便。" 上曰: "太宗雖至遠之親, 皆可矜恤, 太宗時復戶者, 宜皆復戶。" 上曰: "摠制尹重富近欲納壻, 爲鳳賜以鞍馬何如? 他使臣若聞, 則無乃以爲獨厚於鳳乎?" 喜等曰: "重富, 我朝之臣, 賜重富, 非贈鳳也。 何謂獨厚於鳳乎?" 從之。
地名: 平康 (江原道, 縣（監）)
年: 1434.0

○賜奴婢幷五十口于平康縣。 是縣本凋殘, 且人吏二十名, 自募入居于寧北鎭, 故有是賜。
地名: 平康 (江原道, 縣（監）)
年: 1453.0

○初, 前慶昌府小尹閔大生上言曰: "子前兵曹正郞孝悅, 於辛酉年間, 以外邑貢物代納事發, 下刑曹推問, 會赦免罪, 後刑曹據法追請, 廢錮不敍, 今十餘年。 孝悅以政曹郞廳, 敢行非法, 以罹罪辜, 誠爲不肖。 幸蒙赦宥, 祗廢不敍, 極爲幸矣。 然臣大生年今八十有一, 氣息奄奄, 命在朝夕, 其不久於聖世, 無疑。 孝悅之罪, 雖曰大矣, 其情猶有可恕, 以舐犢之情, 不忍含默, 觸冒天威, 敢陳耄荒之懇, 伏惟, 聖慈垂憐焉。 竊惟, 孝悅, 甲寅年間, 於禮曹爲佐郞, 于時薩摩州太守藤源爲久等進上物件, 回奉磨勘, 次失於點檢, 以致錯誤, 因而加給之數, 動至三千餘匹。 丁巳春, 事始發, 戶、禮兩曹堂上及當該郞廳, 計匹分徵, 未幾, 因集賢殿上疏, 堂上免徵, 令漢城府督徵郞廳, 孝悅亦在徵例, 數至五百餘匹。 差使踵門日督, 臣家世淸寒, 孝悅亦於京外, 無擔石之儲, 常資(祿捧)
                〔祿俸〕
              , 以濟數十口之命, 計無所出, 不勝其苦, 乃差一奴, 隨宜營辦以償之。 右奴聞, 江原道
              平康等處楮木不産, 長興庫納紙民未得備, 色吏斂價於民, 齎以來京, 貿易充納, 年例也。 故於是與長興庫奴幷力代納, 欲收其價, 以充徵資, 其所代納, 誠爲有罪。 然其情, 固非謀利營産也, 實迫於官徵之急也。 孝悅嘗受五品之祿, 猶未免妻飢、兒寒之苦, 朝不謀夕, 安有餘力, 以充官布五百餘匹之償乎? 事窮勢迫, 天下之苦, 莫甚於此, 其情可恕, 於法可矜。 自孝悅廢錮以來, 恩宥之頒, 無慮數十, 罪或抵死者得生, 流竄者得還, 贓汚者得免, 共沐惟新之澤, 獨孝悅負謗不敍, 以錮一生, 雖欲自新, 其路無由, 此臣所以日夜泣血者也。 (失)
                〔夫〕
              人情, 孰不欲生子提携抱養, 望其成立, 添一命之官, 捧一鐘之祿, 以爲榮孝哉? 臣有子三人, 長曰孝懽, 季曰孝悅, 俱中科第, 獲蒙上恩, 皆至顯達, 不幸老臣薄祐, 孝懽先逝, 孝忻無所成立, 白首、靑衫, 沈於下流, 固已無望於榮孝, 所期者, 唯孝悅耳。 負罪廢棄, 無復可望, 此雖老臣薄祐之所致, 實是人事所可憐者也, 此尤老臣所痛悶者也。 恭惟, 主上殿下, 聖繼明承, 誕布寬條, 洪纖高下, 各得其所, 豈但鳥獸、魚鼈之咸若而已哉? 獨有老臣父子自隔幽阻, 未蒙天日之照臨, 臣儻或朝夕奄辭聖代, 千秋萬歲, 其能瞑目於地下哉? 伏惟, 聖慈垂察, 憐老臣將死之微懇, 許孝悅已錮之仕路, 則豈惟臣之父子捐軀粉骨, 思效於萬一? 庶欲結草圖報於冥冥之中矣。 不勝肝膽之激, 昧死以聞。" 下議于六曹。 至是議啓曰: "孝悅代納貢物, 蓋緣計活, 貧寒迫於督徵而爲之, 非殖貨、謀利之比, 又非贓吏之例, 且經大赦, 上慈施行。" 傳于吏曹曰: "隨闕敍用。"
地名: 平康 (江原道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 平康 (江原道, 縣（監）)
年: 1605.0

○江原道嶺西寧越、旌善、春川、平昌、麟蹄、原州、橫城等官, 今七月十七日爲始, 東風連日大吹, 海中白鷗, 蔽天飛來, 所見駭異。 二十日夜, 下雨如注, 洪濤巨浸, 卒然橫流, 衝突客舍、官廳、軍器、倉穀, 大而僧居、小而村落, 水之所經, 盡爲漂沒, 牛馬、家藏, 亦盡漂溺無存。 春川則昭陽亭樓撥毁, 人物、廬舍, 盡數墊沒, 百穀埋損, 沙石覆沒。 登高望見, 哭聲相聞於四野, 鷄犬鳴吠於浮屋之上, 亦有著枷罪人, 浮來水上。 寧越人家, 至於三百三十九幕浮去。 嶺東則江陵府五里程外, 有水曰南大川, 自前防水, 川邊植木, 堅築堤防, 本府設立後, 自南門之外, 官奴婢幷百餘家及他百姓私奴婢數多居生。 大水猝至, 防川水口衝破, 轟突之聲, 崩山拍海, 勢掀天地, 百餘家官奴婢等卒然遇之, 罔知所措, 各聚家上, 或乘木, 木拔家破, 一時漂流, 妻子、同生一族, 同結衣帶以死。 呼哭之聲, 干雲徹霄, 凡有耳目, 不忍聞見, 府使金弘微親到南城, 大慟而已。 田畓幷千餘石地埋沙, 大小人家竝皆漂沒, 人無依接。 自大嶺至海邊, 膴膴原田, 唯見白沙彌漫, 牛馬溺死, 不知其數。 麟蹄則一百二幕漂去, 水災在嶺西尤甚慘酷。 官舍、公廨、鄕校、倉庫盡爲漂流, 官門五里, 數百年生長松木, 摧折拔根, 漂流無一, 許多田畓, 成沙作塘。 襄陽則府內百餘戶大小人家財畜, 一時漂沒, 渰死人物, 或父母子女, 或夫妻兄弟, 有全家淪溺者, 有沙汰壓死者, 閭閻街路, 哭聲徹天, 濱海之間, 積斃相枕。 高原則人家漂沒者, 一百七家, 牛馬雜畜, 亦多溺死。 金城、杅城、平康、洪川、楊口、鐵原, 水災亦爲慘酷。 慶尙道
              安東府, 本月二十日, 江漲大至, 漸成溟渤, 渺然不知津涯, 衝入府城, 南門客舍大廳及衙舍, 盡爲沈沒。 東南近郊所居官人及民人家舍, 盡爲衝激漂散而去, 各人家財, 全未收出, 蕩然一空, 三面子城, 亦爲崩頹。 映湖樓不知去處; 廬江書院盡數漂去, 大家世族百年家舍, 漂蕩無餘, 今此水災, 乃開闢以來之所未有者。 慶州則府內變爲大海, 閭舍無不墊沒; 善山則瀰滿廣野, 阡陌成海, 以至仁同、靈山、軍威、昌原、醴泉、迎日、義興、龍宮、高靈、尙州等官, 一樣牒報。 禮安、安東、靈山、草溪、宜寧、金海、昌原、咸安等官, 被害尤酷。 沿江公廨及民家衝盪漂沒, 蔽江而下流, 尸不知其數, 號哭徹天。 古之言大水者, 或謂懷山襄陵; 或謂之沈陸沒崗, 而恐未有如此之不可形言者, 其殘滅之狀, 有甚於當壬辰賊火之焚蕩乎。
地名: 平康 (江原道, 縣（監）)
年: 1608.0

○正言韓纘男
              
              司諫院連啓, 請李義傳、洪瑞龍等賞加承傳, 勿爲擧行; 平康縣令
              安復善勢難獨免, 竝命改正; 任義、金去病等亟命罷改。 掌令尹
                
              啓曰: "臣等伏見因御史書啓, 京畿水使金去病、抱川縣監洪瑞龍、陽城縣監李義傳、平康縣監安復善, 俱以善治之故, 特命加資。守令之號稱善治者, 未必皆眞實。故必久於其職, 終始不怠, 人無異議, 只以爲
              然後方施勸勵之資, 若或濫施, 則名器不重, 反多解體之人矣。縣監乃纔出六品之微官, 今若以一遭善政之啓, 超越許多品級, 直躋堂上, 則實近古以來, 所未有之擧也。金去病謀避北關, 圖授畿鎭, 方有物議, 而欺誣使命, 反占恩賞。高山里僉使任義, 雖有築城之勞, 是乃渠職分內常事, 絶無可賞之功, 而嗾奴上言以干恩命, 極爲詐濫。 如此等人, 宜罰而不可賞。請洪瑞龍、李義傳、安復善加資承傳, 勿爲擧行; 金去病、任義竝命罷職改正。" 答兩司曰: "當此汚吏肆欲, 赤子倒懸之日, 李義傳等善於臨民, 治績茂著。予於初服, 特施嘉乃之典, 有何所傷? 任義長年塞上, 力於國事; 金去病淸謹自持, 撫恤軍卒。 如此之人, 寵擢聳動可矣。勿爲煩論。"
地名: 平康 (江原道, 縣（監）)
年: 1668.0

○大司憲閔鼎重請平康縣民田之混入於內司及宮家打量中者, 令本道別定剛明官, 詳査還給, 冒占之宮奴、打量之差人, 亦令攸司, 從重科罪, 以杜後弊, 上從之曰: "査覈後科罪, 未晩也。"

○甲子/大司憲閔鼎重、掌令宋昌等, 論請平康縣民田之混入於內司及宮家打量中者, 令本道別定剛明官詳査還給。 冒占之宮奴, 打量之差人, 亦令有司, 從重科罪, 以杜後弊。" 上從之曰: "科罪一款, 査覈後處之。"
地名: 金化 (江原道, 縣（監）)
年: 1395.0

○丁未/上命左右政丞曰: "今各道所報孝子順孫義夫節婦, 各有實跡, 宜加褒賞, 旌表門閭。 其有役者則復之, 貧乏者則周之, 以勵風俗。" 及第卓愼, 全羅道
              光州人也。 父歿, 三年衰絰終制, 奉養其母盡誠敬, 鄕黨稱孝焉。 前署令金四知, 忠淸道
              全義人也。 奉養老母, 朝夕進饌, 必自親嘗, 承順致孝, 久而不怠。 牙州學生孔都知, 年二十七歲喪父, 貧乏失業, 不能自存。 其妻勸移他邑, 都知泣曰: "先墳所在, 何忍去之!" 織屨爲食, 祭享不怠。 林州人林安貴, 喪父母, 守墳八年。 淸州戶長孫禧, 歲戊午, 倭賊突入州中, 母及妻妹, 皆爲所執, 憤不顧生, 直入賊中, 負母登山, 得免於死, 終始孝養, 以盡子職。 寧州官奴勿金, 孝父以誠, 比其歿也, 斬衰三年, 作置神主, 朝夕致祭。 金化前散員李英奇, 祖父母及父母, 老且貧乏, 躬耕孝養, 終始不怠。 喬桐百姓方君正, 養母盡孝, 閭里稱之。 前副正梁希賢, 華人也。 居於江陰, 家甚貧乏, 奉養老母, 雖蔬食菜羹, 必以其鄕之樂侑之, 孝心純至。 其妻承順, 不替婦道。 廣州戶長李勣, 失於軍期, 廣州道兵馬使趙希古欲置勣極刑。 勣子前萬戶好生, 手抱其父, 欲以身代, 希古感其孝誠釋之, 勣得免。 及勣病歿, 好生服喪終制。 水原生員李造, 喪母廬墓三年, 朝夕食粥, 不進鹽醬菜菓, 以致哀敬。 前別將金桂同, 亦水原人也。 性本孝敬, 定省惟勤。 母歿置祠堂, 四時朔望, 奉祀不怠。 右皆孝子順孫也。 咸悅人前散員崔得林妻洪氏, 歲戊午, 爲倭所獲, 賊欲汚之, 罵賊固拒, 中槍而死。 陽城故判事全五福妻盧氏, 歲丁卯, 夫亡。 廬於墳墓之下, 至今九年, 祭享不怠。 春州
              狼川監務趙安平母李氏, 早喪其夫, 寡居守節, 敎子從仕。 喬桐前別將李提妻曺氏, 年十九, 爲倭所獲, 死不汚賊。 皆節婦也。 命皆復其家, 存恤其子。 其中願從仕者, 令給馬上京; 年老家貧者及婦人, 賜米有差。 且令旌表其閭, 仍錄實迹, 通諭中外。
地名: 金化 (江原道, 縣（監）)
年: 1412.0

○至丁亥二月, 司憲府司諫院刑曹啓曰: "臣等詳鞫朴抵生之獄, 抵生初以波獨爲妾, 其父忱中而犯奸。 及忱之歿, 抵生復以爲妾, 父子共奸, 情狀明白。 若郭氏則揚說閨門之醜, 以著其夫之惡, 波獨則甘爲父子之妾而不拒。 伏望一一依律論罪。" 命各減一等, 抵生杖一百, 流三千里; 郭氏杖九十, 徒二年半; 波獨杖一百, 餘罪收贖。 於是, 抵生之子擊鼓以聞曰: "臣父雖不得自明, 然累經大宥, 罪可得免。" 下議政府擬議。 議政府六曹啓曰: "按律, 奸祖父之妾斬。 抵生之罪, 當服此刑。 人倫大變, 不宜宥。" 上曰: "是婢本抵生之妾, 其父行奸, 而是婢不以實告其父, 後抵生再奸, 亦不以父故告其子。 今直以爲奸父妾而斬, 其於罪疑惟輕之義何如? 其更議以聞。" 又召三省長官曰: "朴抵生, 罪固當死, 然不取自服之招而置於法, 無乃有嫌乎?" 刑曹判書金希善啓曰: "辭證明白, 無可疑者。 若抵生則旣知律當死, 豈肯自納決招乎? 願依律論罪。" 抵生之弟剛生、信生, 投牒于議政府, 訴三省誤決兄罪。 三省以剛生等飾辭妄告, 埋沒所司, 遣吏守直二人及郭氏之家。 上召三省掌務問曰: "爾等何以郭氏爲揚夫之惡?" 對曰: "欲害義子, 而終露夫惡。" 上曰: "郭氏本欲罪義子耳, 初不爲揚夫惡也。" 又曰: "剛生、信生之罪何如?" 對曰: "抵生之罪, 鞫問數年, 剛生等未有一言, 及今已斷, 乃稱誤決, 豈其情乎?" 上曰: "前此兄罪未決, 猶可緩也, 今處以死罪, 兄弟之情, 豈度事之是非, 然後辨明乎?" (今)
                〔令〕
              皆釋之。 旣而, 抵生自獄中逃, 變名爲生員朴義, 至密陽郡, 復與前彦陽監務張孝禮爭財産。 知郡事禹均, 覺而詰之, 抵生自言: "去年秋在逃時, 刑曹徵布二百四十匹, 吾死罪已贖矣。" 觀察使捕以聞。 司憲府上言: "朴抵生不改前心, 變名爭利, 依律施行, 以正無父內亂之罪。" 從之。 旣而, 抵生復從獄中逃, 經宥旨乃出。 攸司又欲治罪, 以經宥免大辟, 付處于蔚州。 又逃匿于金化縣, 與縣人爭田, 恣行不義。 縣人之妻, 奔告于憲司, 移文拘執, 抵生自殺。
地名: 金化 (江原道, 縣（監）)
年: 1416.0

○命韓尙桓、元恂及辛有賢妻、李思恥妻、金四知妻等屬公奴婢, 竝還本主; 官賤定屬李茂妻金藏、李彬妻水淸、姜思德妻德重ㆍ妾召史、柳沂妻寶印、尹穆妻召史、趙希閔妻春今ㆍ妾延庄、粉加伊勿令立役, 定爲貢婢, 自願居生。 江原道
              金化安置黃居正外方從便, 朴東美、安升慶等屬公奴婢, 亦皆還給。 且命公私推徵, 一皆停罷, 以待秋成。 上曰: "予無善政, 旱乾太甚。 若不雨以至來月十日, 則農事無成, 民無所食, 宜速出令, 漕運遠方米穀, 以備賑濟之用。" 兵曹判書朴信、吏曹判書黃喜、議政府參贊李原等啓曰: "今年雖旱, 未若去年之甚, 時亦未晩, 請姑停之, 以待下雨。" 從之。 旣而又敎曰: "軍事與用人, 惟我爲之, 凡發號施令, 與世子同議。" 群臣僉曰: "旱乾由氣數, 非我殿下政治之致然也。 殿下何以有是言也?" 莫不流涕, 上曰: "群臣不知我言也。 我非欲不爲, 而有是說也。"
地名: 金化 (江原道, 縣（監）)
年: 1478.0

○朔甲午/義禁府啓: "前此逆賊李施愛妾子將孫、妾女子欣非
              珍島官定屬, 將孫
              金化官奴加仇之保授, 欣非
              珍島定屬母莫今保授。 李明孝子哲山
              南海官定屬, 明川人童孝明保授。 韓赫女子萬非、率今
              河東官定屬, 萬非是邑定屬母亏時巨保授, 率今是邑定屬母貴德保授。 李乙奉女子吾莊
              東萊定屬, 是邑定屬母虫介保授。 金滌女子內隱伊昆陽官定屬, 是邑定屬母五月保授。 金宗禮女子萬今
              務安官定屬, 是邑定屬母貴今保授。 李明義女子加獻
              康津官定屬, 定平人崔允義保授。 崔自池子今同
              南海官定屬, 吉城人三寸叔崔自河保授。 班者女子莫非
              咸原站定屬, 是站定屬母介同保授。 徐貴白女子咸原站定屬, 是站定屬母仇叱德保授。 衆伊子同叱金
              積生站定屬, 是站定屬母乙莊保授。 雙龍子亏音金
              積生站定屬, 是站定屬母召史保授。 馬元吉子外同
              積生站定屬, 甲山人一族申成達保授。 金興進女子巨勿
              磨各站定屬, 是站定屬母德天保授。 嚴興嚴女子於郞
              河東官定屬, 洪原人朴明山保授。 金右昌三寸姪每邑同
              機張安置, 利城人外祖閔忠保授。 干吾之三寸姪同良
              咸平官安置, 吉城人母古未保授。 孫田生三寸姪今石
              興陽官安置, 洪原人廉孝仁保授。 崔得敬三寸姪石宗
              長鬐官安置, 是邑定屬父崔氷京保授。 李若同三寸姪玉進
              咸平官安置, 北靑人李玉山妻楊今保授。 上項緣坐定屬人, 以年未滿, 曾付其母及族親, 今旣年滿, 請依前例, 各於其本處定役安置。" 從之。
地名: 金化 (江原道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 金化 (江原道, 縣（監）)
年: 1745.0

○上引見大臣、備堂。 左議政宋寅明以京畿審理使趙明履別單進, 上曰: "趙明履頃以良役事有所陳, 而予意則結役事, 亦恐同歸於靑苗之害矣。 戶布則大同之役, 而秋判至以麗末衰季事爲言, 此甚斥之論也。 麗以恭愍而衰, 豈由戶布乎? 卽今第一義無如擇守令, 三百六十州若皆得人, 則民力自可紓矣。" 刑曹判書李宗城曰: "雖美法良政, 自上先立紀綱, 然後可行矣。" 左議政宋寅明曰: "張橫渠井田之制甚好。 若於峽邑數三處, 擇送人才而先試之, 隣邑爭來取法, 則自可不令而行矣。" 上曰: "良役、結役, 優劣何如?" 寅明曰: "結布法最爲近古, 但豪富之家不願矣。" 又曰: "審理使所陳各弊中, 利川等十邑陳田徵稅爲尤甚, 請待秋行量之意, 預先嚴飭。 漕船下江時, 楊根、驪州沿民, 以掘灘之役, 至於廢農, 站船添載, 宜加申禁。 陽城、坡州等四邑奴婢甚少, 無以接待使客, 宜以他邑寺奴婢, 參量劃給。 良丁之投屬歇役, 爲弊最甚, 砥平守禦屯牙兵保及忠順衛冒屬者, 依當初私賤換定之令, 竝宜査正。 順天稅、大同所載船, 至南陽敗船, 監色、沙格等十三名, 八朔嚴囚, 養獄無人。 雖未準年限, 別遣審理, 旣出欽恤之意, 宜還送原籍官交河。 拯米舊逋最久一年條, 亦宜蕩減。" 竝允之。 湖南審理使趙榮國復命, 宗城進湖南獄案, 上詢議大臣, 分輕重裁決。 榮國曰: "茂長罪人林昌浩等三人, 交通賊夢情迹可疑, 而月例三推, 事極失當, 宜令道臣, 嚴査更聞。" 許之。 榮國曰: "各邑束伍, 全不成樣, 緩急所恃, 莫如山行砲手。 雖以丙子事言之, 柳琳、金化之戰, 專賴淸州三百山行砲手之力, 則此其爲精兵可知。 通計一道其數亦不少, 査正廳成冊中, 列邑山尺一竝載錄, 俾勿侵役, 以示團束之意焉。" 又曰: "各司奴婢, 雖有眞箇逃故, 該司不卽許頉, 年百歲者尙載收貢之案, 年年侵徵, 害及隣族, 此豈王政之所可忍者乎? 案年六十而明白物故, 有公文可據者, 一竝減貢宜矣。" 上竝令廟堂稟處。 又問雲峰縣利害果詳察, 而巴嶺亦何如? 榮國曰: "四面高絶, 而嶺有三路, 俯見咸陽三十里, 如臨井水, 其險無比。 一新則在智異山之側, 而巴嶺據其上, 前朝曾置判官, 臣意則合置營將於一新。 一新自古地廣俗悍, 詐僞滋甚, 戊申以後凶逆數起, 別設一鎭, 則可以鎭惡俗而備不虞。 自古議者, ‘於雲峰宜置營將, 南原置兵使, 而尙未變通, 只置營將於雲峰’ 云矣。" 上曰: "湖南無他弊耶?" 榮國曰: "各邑貿易, 徵於吏胥, 故吏窮甚於民窮" 副提學元景夏曰: "湖南巨弊, 莫如田政, 而田政紊亂, 專由於隱結之多入土豪, 故吏民不堪白徵之弊矣。" 上曰: "不可不一番釐正矣。" 校理申暐, 請令嶺營刊行故相臣趙翼所著《朱書要類》, 上可之。 寅明以其祖光淵褒贈稱謝, 仍言: "臣祖曾以先正臣朴世采疏, 薦擬刑判, 臣之蕩平實由家學, 而如趙文命兄弟金若魯兄弟, 亦皆先正之淵源也。" 景夏曰: "先正卽臣高祖斗樞之壻, 而破朋黨三字, 卽臣家庭之論也。" 上曰: "頃於趙徵之獄, 罪人口招, 言必稱赤憎蕩平。 蕩平, 本是五皇極語, 而今成童謠。 卿等亦以爲家學耶?" 二人默然無以應。
地名: 金化 (江原道, 縣（監）)
年: 1755.0

○呂善餘、宋秀岳伏誅。 秀岳與埈相親, 而寓居埈家者也, 累加刑訊, 善餘供: "臣妻家在芹洞, 鏡賊之姪在近處, 故與之相知, 罪當死矣。 李大運曾與相知矣。" 又供: "埈與趙棆相親, 李佺者, 與埈親密往來, 呫囁傳世上所聞矣。" 又與埈面質, 埈曰: "吾之爲偏論, 汝何以知之乎?" 善餘曰: "汝子大得常戒汝, 以今世不可爲少論, 則汝不責之乎? 寅濟亦謂汝以峻論矣。" 又供: "寅濟卽臣妻娚之妻娚, 逆鏡是臣父之遠戚。 與埈綢繆者李佺, 而有面分矣。" 又供: "埈、佺, 或爲時象語, 而隱密之語, 則但聞埈與佺爲之。 埈家往來人, 埈之從弟李墉外不知矣。 鄭權是楷之族, 而有翼之妹壻, 或來埈家, 從容相語, 與寅濟亦相知, 與埈、佺相會, 而寅濟亦或相會矣。" 又供: "臣逐日一再往埈家, 趙棆寄在於金天柱家云矣。" 又供: "臣與埈, 曾有同爲謀逆之言, 往來於怨國之埈家, 此是逆賊矣。" 秀岳供: "臣寓居於埈家, 趙棆頻來, 呂光學、善餘皆知之, 而光學居陽川。 鄭權居埈之洞內, 李世鉉亦知, 其在近洞矣, 寅濟在埈家, 故見之, 而云是鏡賊之姪矣。" 更推加刑, 秀岳承服招: "臣年前來接於逆埈家, 與埈親密, 逆埈常以爲, ‘逆鏡敎文雖未善爲, 而辛丑疏非一鏡則不能爲。 誠有其功, 而逆鏡族屬皆爲廢棄, 是甚可矜’ 之說, 臣及埈子大運同坐聽之。 埈、寅濟兄弟及一鏡族屬居豐壤者五六家, 一鏡外從呂光學等, 相與綢繆同謀, 趙棆亦同入的實。 北道則北兵使趙東夏應之, 春川則鼎衍、夢協、夢相等亦應之云。 而鼎衍則以其兄成衍、益衍之故, 常怨國爲此不軌之謀。 渠輩擧事, 則鼎衍當爲大將云, 軍兵則渠輩幷奴屬, 各自募聚, 軍器則鼎衍、夢協等, 欲圖得於鄕中哨軍, 約以今年八月間, 以明火賊樣, 乘夜先犯春川府, 掠取軍器, 又犯金化、狼川、鐵原, 仍爲上京之說, 臣果得聞埈家有火賊。 方言、冊題以妙法者, 臣果目覩, 而埈以爲, ‘此則擧事時, 當以軍號用之。’ 自初謀議時, 臣以爲不參於此等事云, 則埈輩每笑曰, ‘汝豈忠臣乎?’ 云云。 臣旣知埈等逆謀, 不卽發告。" 知情不告遲晩, 上幷命正刑。 善餘敎以不待結案正刑, 善餘父光學及趙棆、李墉、鄭權, 幷被鞫杖斃。
地名: 狼川 (江原道, 縣（監）)
年: 1395.0

○丁未/上命左右政丞曰: "今各道所報孝子順孫義夫節婦, 各有實跡, 宜加褒賞, 旌表門閭。 其有役者則復之, 貧乏者則周之, 以勵風俗。" 及第卓愼, 全羅道
              光州人也。 父歿, 三年衰絰終制, 奉養其母盡誠敬, 鄕黨稱孝焉。 前署令金四知, 忠淸道
              全義人也。 奉養老母, 朝夕進饌, 必自親嘗, 承順致孝, 久而不怠。 牙州學生孔都知, 年二十七歲喪父, 貧乏失業, 不能自存。 其妻勸移他邑, 都知泣曰: "先墳所在, 何忍去之!" 織屨爲食, 祭享不怠。 林州人林安貴, 喪父母, 守墳八年。 淸州戶長孫禧, 歲戊午, 倭賊突入州中, 母及妻妹, 皆爲所執, 憤不顧生, 直入賊中, 負母登山, 得免於死, 終始孝養, 以盡子職。 寧州官奴勿金, 孝父以誠, 比其歿也, 斬衰三年, 作置神主, 朝夕致祭。 金化前散員李英奇, 祖父母及父母, 老且貧乏, 躬耕孝養, 終始不怠。 喬桐百姓方君正, 養母盡孝, 閭里稱之。 前副正梁希賢, 華人也。 居於江陰, 家甚貧乏, 奉養老母, 雖蔬食菜羹, 必以其鄕之樂侑之, 孝心純至。 其妻承順, 不替婦道。 廣州戶長李勣, 失於軍期, 廣州道兵馬使趙希古欲置勣極刑。 勣子前萬戶好生, 手抱其父, 欲以身代, 希古感其孝誠釋之, 勣得免。 及勣病歿, 好生服喪終制。 水原生員李造, 喪母廬墓三年, 朝夕食粥, 不進鹽醬菜菓, 以致哀敬。 前別將金桂同, 亦水原人也。 性本孝敬, 定省惟勤。 母歿置祠堂, 四時朔望, 奉祀不怠。 右皆孝子順孫也。 咸悅人前散員崔得林妻洪氏, 歲戊午, 爲倭所獲, 賊欲汚之, 罵賊固拒, 中槍而死。 陽城故判事全五福妻盧氏, 歲丁卯, 夫亡。 廬於墳墓之下, 至今九年, 祭享不怠。 春州
              狼川監務趙安平母李氏, 早喪其夫, 寡居守節, 敎子從仕。 喬桐前別將李提妻曺氏, 年十九, 爲倭所獲, 死不汚賊。 皆節婦也。 命皆復其家, 存恤其子。 其中願從仕者, 令給馬上京; 年老家貧者及婦人, 賜米有差。 且令旌表其閭, 仍錄實迹, 通諭中外。
地名: 狼川 (江原道, 縣（監）)
年: 1434.0

○庚戌/輪對, 經筵。 盜竊東宮金銀器皿, 有貴生者告承政院曰: "前失器皿, 盡在小親侍韓義之家。" 卽遣人偕貴生搜之, 得金九兩、銀四兩, 遂劾之, 貴生言, 聞於韓義奴車松, 而松亦不隱其狀。 乃下義禁府, 令右承旨鄭苯, 往議于義禁府曰: "韓義偸取金銀, 發自其奴車松之口, 聽理則奴主對辨, 有違邦典, 不受則盜宮內之物, 厥罪匪輕, 法當痛懲。 兩議難斷, 何以處之?" 僉議以啓曰: "事干奴主, 義難聽理, 其所盜金銀, 沒官可也。" 召領議政黃喜等議之, 喜等議曰: "車松雖不直告, 發自其口, 及其問也, 暫無隱諱, 無異告官, 依本朝《續六典》, 奴婢告家長者, 勿受處絞。 金則盜狀未著, 姑令還主, 銀則法當沒官。" 思誠等議: "車松發言, 倘非有心, 則依法科罪, 似乎過重, 末減何如?" 金銀之議, 與喜同。 上曰: "奴主不宜對辨, 則金銀雖千百丁, 豈可枉法聽理乎? 然車松之言於貴生, 安知陰嗾, 貴生之問於車松, 又安知聽於他人而質之歟? 更加按推辨析何如?" 僉曰: "上敎允當。" 卽命苯往義禁府參問。 又議曰: "江原道
              狼川人安路, 葬其父于金浩仁父墳之側, 浩仁偕妹壻崔有滋, 率其奴潛發之, 路訴於官。 有滋在逃, 推覈浩仁, 辭證明白, 三次考訊, 尙不輸情, 專指有滋, 其情姦惡, 論以發塚之律乎? 更加拷訊, 歸一推之乎?" 僉曰: "下刑曹推覈何如?" 從之。
地名: 狼川 (江原道, 縣（監）)
年: 1493.0

○乙巳/御經筵。 講訖, 持平黃啓沃啓曰: "大臣雖當待以優禮, 然有大失則不可不治罪。 摠管等發誠謹事, 告訐之風旣不美矣, 而下問時亦不直啓, 今若不罪則何以懲惡? 且持平柳坰被駁, 反啓鄭錫堅事, 然錫堅所爲乃公事, 豈有過哉? 假使有過, 己方見攻, 而告擧他事可乎? 是效摠管等報復之事而爲之耳。 不革此風, 則人各愛其身, 無有論人過失者矣。" 侍讀官閔孝曾啓曰: "過誤所犯則猶可容貸, 此則用心不正, 士風所關, 不可棄也。" 啓沃曰: "邇來納諫之量, 漸不如初, 有言責者, 不得盡言, 爲宰相者, 亦以爲上不樂聞, 故雖知民弊, 皆不論啓。 如此則將何以治國家乎?" 檢討官權五福啓曰: "朝廷之上告訐成風, 漸不可長, 不可不慮也。" 上曰: "坰之報復, 情迹已露, 今方鞫之。 摠管之事, 臺諫雖曰光載、鐵堅等相議爲之, 然此無迹之事也。 今欲治罪, 十摠管皆當刑訊, 予豈不斟酌乎? 今爾以予爲不喜納諫, 大臣不言民弊, 審爾則爾明言某事不言, 某事不聽可也。 徒以予有一不聽事, 而言之如此可乎? 今日宰相亦入侍, 如有民弊, 當一一言之。" 仍顧問左右曰: "以予爲聽諫, 不如昔時, 然不可聽之事, 則豈以臺諫所言而一皆聽之乎? 摠管事, 言之非一日, 然以臺諫無實之言, 加罪大臣, 則弊反有之矣。" 領事盧思愼對曰: "臣等若聞民弊, 豈不論啓乎?" 啓沃曰: "今立法, 不信於民, 風俗奢侈, 皆自上爲之。" 上曰: "擧其事言之可也。" 啓沃曰: "近觀諸君、駙馬家造成材木, 雖昌慶宮所構之材, 無以過之, 其輸一木, 當用百人之力, 江原道則率取材木於深山窮谷, 用力倍於平地, 前日行幸古東州時, 目前皆平原, 故上意必以爲擧邑皆然。 然山郡則皆懸崖峻嶺, 人居蕭條, 如狼川等邑, 僅百餘戶, 而擧一邑之民, 難以輸一木, 內需司雖送綿布, 民皆以尺寸分得, 將何用哉? 我國建都旣久, 而近來宮闕營繕, 連年不絶, 故材木殫盡。 古人云: ‘役民歲不過三日。’ 《大典》又有役民之規。 今民之在山, 幾至七、八朔, 可乎? 世宗深愛民力, 大君家則公家備給, 諸君家則給價使自備。 今則諸君、駙馬家垣墻及門, 雖南墻門、西墻門, 無以過也。 如此高大, 終何用哉? 雖諸君、駙馬, 若過一、二世, 則名位漸卑, 奴婢不多, 安能守其大家乎? 先王朝王子等家, 竝給價, 使修舊屋居之。 臣意, 依此例爲之似便。 今無四夷外虞, 故宰相等皆以爲昇平無事可言, 然其實未也。 京畿則水軍憚土木之役, 逃散將盡; 黃海道則材木殫盡, 無造船之材, 國家不可無遠慮也。 殿下, 今日與入侍宰相共議定制, 勿令侈大, 幸甚。" 上顧問左右。 特進官鄭崇祖對曰: "臣亦聞, 江原道材木已盡, 大可憂也。 況船材須待百年可成, 尤不可不慮也。" 啓沃曰: "我國建都今已百年, 居王都者漸多, 因此私處造家亦繁, 材木將至殫盡, 而今王子家造成監役者, 規免譴責, 爭尙壯麗, 其弊不少。" 上曰: "若如爾言, 則使王子君, 居土宇乎? 當初給昌慶宮餘材造成, 故有以過制言之者。 予屢敎繕工提調, 使不侈大。 今欲作小家, 以爲規制, 因旱而未果, 予爲人主, 豈忍爲吾子, 而害吾民哉? 雖欲修舊屋給之, 然得舊屋亦難。 國家不得不造給, 若其壯麗, 則非予所命也。" 啓沃曰: "奉行官吏, 欲邀功賞, 務爲高大。 今金枝玉葉繁盛, 將何以繼之? 給綿布貿材而用, 則其費不過二千餘匹。" 上曰: "任光載家造成時, 人皆言僭擬宮闕, 予後見之則不然也。 今爾亦曰: ‘南墻門、西墻門無以過也。’ 然豈至此乎?" 啓沃曰: "上堅執不悟, 故雖有如此弊者, 皆不樂言, 後雖有大於此者, 誰更言之? 大抵人君, 當舍己納諫, 今上意雖知民弊, 强欲造家, 則雖百端啓之, 言必不入矣。 上若覺悟, 則當大講論, 思祛其弊矣。 近有天變, 去歲至月雷電, 今歲二月地震, 四月雨雹, 今亦旱乾, 天人之理, 雖微妙難知, 安知不由於土木之役乎? 古人云: ‘民怨天怒, 如避殿、減膳、禁酒, 皆例事也。 實德未及於民, 則豈恐懼修省之實乎?’ 上敎云: ‘其令無家舍, 而居土宇乎?’ 殆失斯言矣, 此拒諫之漸也。 國君安可使諸君、駙馬居土宇乎? 凡人臣進言, 上雖和顔納之, 猶不得盡意, 今上怒形於辭, 誰欲敢諫乎?" 上曰: "今以予爲過, 予無乃誤執乎? 予意間數已定, 今若使內需司貿材, 繕工監造成, 則此亦有弊。 賣材木者, 欲得厚價, 爭賣大木矣, 用此造成, 其壯麗豈減於前乎?" 啓沃反覆論之不已, 且曰: "土木之役, 民所困苦。" 上厲聲曰: "予已知之矣。" 啓沃又啓曰: "令宰相、特進官, 入侍經筵者, 所以備顧問也。 向者經筵, 李克培等承顧問, 默無一言, 豈不知事之是非而然歟? 請鞫之。" 上曰: "廣陵已有相避, 鄭佸以時任摠管故不言爾。 豈有情哉?" 啓沃又論啓, 亦不聽。
地名: 狼川 (江原道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 狼川 (江原道, 縣（監）)
年: 1667.0

○上御熙政堂, 引見大臣、備局諸臣。 領相洪命夏曰: "畿內有左、右討捕使, 而近來沿海郡邑, 盜賊熾發, 左、右討捕使有難遍察。 水原府使亦兼討捕使宜矣。" 上允之。 工判李浣曰: "訓局柴場, 將欲移設於狼川, 送本局郞, 看審可合之處。 傍近居民十數輩, 乘夜放砲, 顯有恐脅驅逐之計, 移往他處, 亦復如是。 本局郞不勝驚怪, 言于本官, 本官所當嚴査痛懲, 而跟捕一人, 旋卽放釋云。 事極可駭矣。" 命夏曰: "恐脅王人, 其習不可長, 而爲守令者, 無意懲治, 誠可寒心。" 上曰: "非但事甚痛駭, 亦關後弊。 狼川縣監, 拿問處之。" 刑判李慶億曰: "漏籍人等, 一依事目, 全家定配。 而其中女人及年七十者, 則無定配之律。 必須參酌定式然後, 可以通行於中外矣。" 上曰: "女人及年七十者, 雖無定配之律, 旣已身犯, 則不可全釋其罪。 今後則女人之有率子者, 令其子率母就配, 年七十有子者, 亦竝其子定配, 而無子者, 竝贖。" 命夏曰: "內司奴婢貢布, 旣減半匹, 則貢米亦宜量減矣。" 上曰: "內司米貢, 比他最歇矣。" 右相鄭致和曰: "雖曰最歇, 旣減貢布而不減貢米, 則必有不均之歎矣。" 上曰: "分付內司, 一體量減可也。"
地名: 狼川 (江原道, 縣（監）)
年: 1700.0

○韓原正
              樞, 卽宗班之無識悖妄者也。 下往全羅道, 恣行作弊, 南原營將閔最重, 視爲賊黨, 譏捕拘囚。 及知爲宗室, 道臣據實啓聞, 遂下吏, 因判義禁有故, 久未議處。 是日藥房入診時, 上命特宥。 承旨嚴緝, 言不可全釋, 不聽。 先是, 狼川儒生等上疏, 首言聖廟奴婢苟簡狀, 仍陳本縣王子宮折受之弊, 上下該曹議。 至是, 上曰: "嫌其單擧折受, 藉重聖廟奴婢, 此無非本縣指嗾之致。 因此而還給折受處, 則後弊有不可言, 分付勿施可也。"